Baal sampun sami dipunpêjahi déning nabi Élia, sakalangkung ing dukanipun, kêdah malês ukum pêjah dhatêng nabi Élia. Wondéné nabi Élia lajêng ngungsi têbih. Wontên ing margi kèndêl sangandhaping kêkajêngan. Saking sêngkêling galih lajêng nyênyuwun dhatêng Pangéran, mugi kapundhuta ing sanalika punika. Botên antawis dangu lajêng saré, tumuntên kagugah déning malaékat kinèn wungu sarta dhahar. Sarêng nglilir lajêng manggih roti lan toya cumawis wontên ngajêngipun. Nabi Élia nuntên